173 રનનો પીછો કરવા ઉતરેલા KKRના ઓપનર્સે વિસ્ફોટક શરૂઆત કરી હતી અને 3.5 ઓવરમાં જ 50 રન પૂરા કરી લીધા હતા. સુનિલ નારાયણે 10 બોલમાં 29 રન બનાવ્યા હતા. તેના આઉટ થયા બાદ બેટિંગમાં આવેલા રોબિન ઉથપ્પાએ ઓપનર ક્રિસ લિન સાથે મળીને ટીમને આગળ વધારી હતી. બંને વચ્ચે 67 રનની મહત્વપૂર્ણ ભાગીદારી થઈ હતી. આ દરમિયાન લિને અડધી સદી પૂરી કરી હતી. જોકે, તે 55 રન બનાવી આઉટ થયો હતો પણ ઉથપ્પાએ કેપ્ટન દિનેશ કાર્તિક સાથે મળી ટીમને જીત સુધી પહોંચાડવાની જવાબદારી ઉપાડી લીધી હતી. ઉથપ્પા 45 રનના અંગત સ્કોરે આઉટ થયો ત્યારે KKR જીતની અણીએ પહોંચી ચૂકી હતી. બાદમાં કાર્તિકે છેક સુધી ઊભા રહી ટીમને જીતાડી હતી.